HU
2023.7.3.
Az Európai Unió Hivatalos Lapja
C 235/61
— Hatodik, a Di Prospero kontra Bizottság ítélkezési gyakorlatban foglalt elvek megsértésére, valamint a személyzeti szabályzat 27. cikkének és az egyenlőség elvénének a megsértésére alapított jogalap, amennyiben a versenyfelhívás nem tette lehetővé az AD7 és AD9 versenyvizsgán egyaránt való részvételt, és néhány olyan pályázót, akik az AD9-re jelentkeztek, hivatalból az AD7-es listára helyeztek át. — Hetedik, a pályázók közötti egyenlőség elvének megsértésére és az értékelések objektivitásának hiányára alapított jogalap, a felvételi bizottság állandóságának hiánya, a felvételi bizottság összetételében történt gyakori változások és az elnök részéről történő „shadowing” hiánya miatt.
2023. május 12-én benyújtott kereset – Braunschweiger Versorgungs kontra EUIPO – B.F. Energy (BF energy) (T-245/23. sz. ügy) (2023/C 235/74) A keresetlevél nyelve: angol Felek Felperes: Braunschweiger Versorgungs AG & Co. KG (Braunschweig, Németország) (képviselő: C.
Drzymalla ügyvéd) Alperes: az Európai Unió Szellemi Tulajdoni Hivatala (EUIPO) A másik fél a fellebbezési tanács előtti eljárásban: B.F. Energy Srl (Róma, Olaszország)
Az EUIPO előtti eljárás adatai A vitatott védjegy bejelentője: a fellebbezési tanács előtti eljárásban részt vevő másik fél A vitatott védjegy: BF energy európai uniós védjegy – 18 336 443. sz. védjegybejelentés Az EUIPO előtti eljárás: felszólalási eljárás A megtámadott határozat: az EUIPO második fellebbezési tanácsának 2023. február 17-én hozott határozata (R 1646/2022-2. sz. ügy)
Kereseti kérelmek A felperes azt kéri, hogy a Törvényszék: — helyezze hatályon kívül a megtámadott határozatot; — utasítsa el a szóban forgó védjegy lajstromozása iránti kérelmet — az EUIPO-t és az eljárásban részt vevő másik felet kötelezze a költségek viselésére, a fellebbezési tanács előtti eljárásban felmerült költségeket is beleértve.
Jogalapok — Az (EU) 2017/1001 európai parlamenti és tanácsi rendelet 8. cikke (1) bekezdése b) pontjának megsértése a nagyközönség által tanúsított figyelem szintjére tekintettel; — az (EU) 2017/1001 európai parlamenti és tanácsi rendelet 8. cikke (1) bekezdése b) pontjának megsértése a megjelölések vizuális, hangzásbeli és fogalmi hasonlóságára tekintettel; — az (EU) 2017/1001 európai parlamenti és tanácsi rendelet 8. cikke (1) bekezdése b) pontjának megsértése az összetéveszthetőség átfogó értékelésére tekintettel.